ADAKAH ANDA INGIN MENGUNDI?
WATAK, TEMPAT, ORGANISASI DAN PERISTIWA DALAM DRAMA INI ADALAH REKAAN
KESELAMATAN PELAKON KANAK-KANAK DIJAGA
LAPAN TAHUN LALU
Profesor tak boleh masuk.
Profesor Kwon!
Profesor tak boleh masuk. Bertenang.
Tidak.
Tidak!
Hai!
Hai, ayah.
Ayah, cantik tak saya lukis?
Tengok ini.
Macam mana?
Jom.
Ayah rakam betul-betul tak?
Ayahlah wira saya.
Sebab ayah sentiasa jaga saya.
Saya sayang ayah.
Sayang ayah.
Babai.
Adakah awak Gaetal?
Nak saya tanya lagi sekali?
Kwon Seok-joo.
Adakah awak tahu apa-apa tentang Gaetal
dan Undian Membunuh?
Byun Woo-taek!
En. Byun, ada komen?
Undang-undang sampah apa ini?
Undang-undang apa lepaskan penjenayah?
- Ini undang-undang? - Tapi...
Kita kena patuh.
Sebab ini undang-undang.
Kim Mu-chan.
Dahulu kami sangat rapat
dan dia kata dia hormati saya.
Dan...
Dia juga tahu ayat "iblis yang konon baik".
Kami hanya pastikan mereka yang patut mati, mati.
Memanggil penjahat di tali gantung sebagai mangsa.
- Penguasa Kim Mu-chan. - Bukankah anda cedera parah?
Tolong beritahu apa berlaku.
Beritahu saya,
Penguasa Kim Mu-chan.
Apakah keadilan bagi awak?
KIM DILAPORKAN BERADA DALAM KEADAAN SERIUS
EPISOD 4
Mak tengok tak?
Ya, mak sedang tengok.
Pada mulanya diumumkan berada dalam keadaan kritikal,
kini didedahkan bahawa Penguasa Kim hanya mengalami kecederaan ringan.
Kenapa?
Ini yang buat jantung awak masih berdegup?
Kalau ia terhenti, awak akan mati?
...dan menghantar lokasi Kim kepada akhbar...
Awak malu?
- Tak apa... - Malu?
Polis sampah dan tak amanah telah memperbodohkan rakyat dengan berita palsu.
Mereka memutarbelitkan niat sebenar Undian Membunuh
dan memerangkap saya kerana mencederakan polis yang tak bersalah.
Apa yang salah?
Keadilan kami
sangat rasional.
Tolong beri komen.
Apa awak nak buat?
Tolong beri komen!
Saya akan buat kenyataan rasmi.
Jadi tolong berhenti.
Nak tulis artikel dalam atau luar talian,
terserah kepada kamu semua.
Tapi tolong tulis
setiap perkataan yang akan saya katakan.
Saya Kim Mu-chan daripada Unit Siasatan Khas.
Seperti yang dikatakan oleh dalang,
buta kerana mahu segera selesaikan kes,
saya berbohong kepada semua kononnya saya cedera parah.
Saya seikhlas hati memohon maaf.
Tak masuk akal.
Biar betul?
Merepeknya.
Akibat perbuatan saya, saya sedar kepercayaan terhadap polis telah hilang.
Walau bagaimanapun,
jika boleh diundurkan masa,
saya akan buat perkara yang sama.
Bukankah itu sudah melampau?
Dia memang pandai tarik penonton.
Zum. Jangan terlepas satu perkataan pun.
Si dalang telah melakukan pembunuhan atas alasan membetulkan ketidakadilan
dan menjadikan seluruh rakyat rakan subahatnya.
Memandangkan penjenayah itu dapat lebih sokongan berbanding polis,
saya rela langgar peraturan untuk tangkap penjenayah keji ini secepat mungkin.
Saya harap semua orang memahami.
Lagi satu...
Awak dan Undian Membunuh.
Jangan perasan.
Awak bukan wira.
Awak hanyalah pembunuh
dan cara awak salah.
Saya tetap akan tangkap awak.
- Siapa dalangnya? - Awak akan letak jawatan?
Unit ini akan dibubarkan?
Tidakkah awak menghalang siasatan?
Api!
- Di mana? - Di sana!
Lari!
Api!
Penguasa Kim!
Buta kerana mahu segera selesaikan kes,
saya berbohong kepada semua kononnya saya cedera parah.
Saya seikhlas hati memohon maaf.
Kamu semua jangan fikir buruk tentang dia.
Kamu semua dah dengar apa dia buat hingga letupan berlaku.
Dia cuba selamatkan wanita yang malang dalam situasi itu
walaupun dia tahu dia juga boleh terbunuh.
Dia cuma buat yang terbaik untuk melawan kegilaan Gaetal.
Oh, Tuhanku!
Lalu lintas laman web kita sangat sesak.
Pelayan APN semakin sesak.
Hantaran menghina membanjiri,
halaman makin bertambah di papan pesanan.
Kalau terus begini, pelayan akan berhenti berfungsi.
Awak fikir ini kelakar?
Apa pula?
Saya sedang jaga papan pesanan.
Komen kebencian mencipta lebih banyak komen kebencian.
Sebelum komen makin bertambah,
kita mesti hentikan secara berkala.
Padam yang ini juga.
Dia ingat dia siapa nak kata ketua kita gila?
Tak bolehkah kita jejak lokasi dia?
Awak ingat kami bodoh?
Awak fikir kami takkan faham?
Kenapa tak beritahu kami?
Awak tak percayakan kami.
Betul tak?
Semakin sedikit orang terlibat, semakin tinggi peluang berjaya.
Hei. Berhenti menggumam. Cakap betul-betul.
Semakin sedikit orang terlibat, semakin tinggi peluang berjaya.
Bukannya kami tak percayakan kamu.
Kami tak nak libatkan kamu.
Helo, Choi Jin-soo dari USK bercakap.
Saya kena keluar.
Isteri Bae Gi-chul telah ditemui mati juga.
- Apa? - Apa?
Jangan perasan.
Awak bukan wira.
Awak hanyalah pembunuh
dan cara awak salah.
Saya tetap akan tangkap awak.
Seperti yang dalang nyatakan,
buta dek mahu segera selesaikan...
Saya bimbang ini akan berlaku.
Kalau orang ramai dapat tahu kenapa dia ke sini,
kita berdua akan menghadapi masalah.
Saya harap mereka tahu.
Barulah kita boleh cari Gaetal.
Apa maksud awak?
Tunggu, Profesor Kwon.
Betulkah awak ada kaitan dengan dalang Undian Membunuh?
Tidak, bukan?
Kalau polis tak syaki saya, tentu mereka tak datang jumpa saya.
Kim Mu-chan bukannya bodoh.
Kalau mereka tahu apa saya buat, bukan jalankan khidmat,
mereka mungkin percaya syak wasangka itu benar.
Awak ugut saya?
Mana mungkin.
Kita belum sampai ke tahap itu.
Masuklah.
PEGAWAI POLIS BAHARU DENGAN BERANI MEMECAH BELANG
Banduan 0512.
Teruskan berjalan.
Banduan 0512.
Bergerak.
Teruskan berjalan.
Dasar keparat...
Bedebah.
Kau dah gilakah?
Sedapkah teh itu?
Kau fikir kau hebat sangat?
Perasan bagus lepas dah bunuh orang.
Kau itu hanya pembunuh.
Bangsat.
Sebab keparat macam kau,
negara ini takkan maju.
Bangsat tak guna.
- Lepas! Matilah kau, keparat. - Berhenti!
Celaka.
Seluruh negara dah kenal muka awak.
Memang dah tak boleh naik teksi, apa lagi nak tempah hotel
atau tidur di jalanan.
Semua orang dah jadi paparazi sekarang.
Sekelip mata saja mereka boleh muat naik gambar, laporkan awak dan...
Awak buat apa?
Hei.
Tapi tak perlulah...
Tak boleh. Saya ke rumah Jin-soo atau Sang-jae.
Jo-dan telefon tadi.
Dia kata agensi polis penuh dengan wartawan
dan unit kita agak berang,
jadi lebih baik awak bersembunyi malam ini.
Leftenan Choi dan Detektif Kang pula sedang bertugas.
Oh, ya. Ini bilik mandi.
Okey.
Segarnya.
Kakak dah balik?
Saya faham encik tiada tempat untuk dituju dalam situasi memalukan ini,
tapi encik tak boleh masuk ke rumah orang perempuan begini.
Encik tak ada adab?
Atau akal budi?
Min.
Bercakap tentang akal budi,
macam mana remaja boleh terlibat
dalam siasatan polis yang membahayakan? Itu bertentangan.
Kenapa awak pergi ke rumah Kwon?
Mengikut akal budi saya, saya tak faham kenapa.
Budak seorang lagi itu.
Dia penyebab kami gagal tangkap pelaku itu.
Apa hubungan kamu berdua?
Jadi encik jenis yang simpan dendam rupa-rupanya.
Memang orang ramai kecam saya tak ada akal budi pun.
Jadi tolong beritahu perkara sebenar.
Macam mana kamu berdua boleh ada di sana?
- Hei, encik. - Saya yang bersalah.
Saya guna komputer dia waktu saya terjumpa video ujian Gaetal.
Saya terlupa nak padamkan
jadi dia dan kawan dia terjumpa dan buat analisis.
Mereka bijak menganalisis bunyi latar belakang dan tempat itu,
jadi saya pun ikut sekali.
Kemudian kami terjumpa rumah Kwon.
Encik jumpa rumah itu sebab kami, jadi jangan salahkan dia. Okey?
Ingat apa-apa tentang lelaki itu?
Muka, bentuk badan atau kelakuan pelik?
Saya diserang dari belakang,
jadi saya tak nampak apa-apa.
Berdasarkan cara dia lawan awak,
dia macam pengamal seni pertahankan diri profesional.
Saya pun rasa begitu.
Bau dia.
Bau?
Pakaiannya berbau pelik.
Ji-hoon, tangkap.
Lepaskan, Min. Biarkan dia pergi.
Macam mercun.
Bau dia macam ketika kita bermain bunga api.
Bau macam logam pun ada juga.
Mercun.
Bunga api.
Serbuk letupan.
Tunggu.
Mungkinkah dia orang yang sama yang letupkan kereta itu?
Kalau begitu mungkin dialah Gaetal.
Bijak juga adik awak.
Dia nak jadi wartawan.
Awak patut elak dia.
Kalaulah saya pegang dia lama sikit tentu kita dah tangkap dia.
Ini semua salah Ji-hoon.
Sebenarnya, tak.
Masih ramai yang perlu diadili jadi Gaetal belum boleh tertangkap lagi.
Awak kata nak jadi wartawan?
Tapi berpihak pada pembunuh?
Tak salah menghukum penjenayah yang dilepaskan oleh
pihak berkuasa yang tak cekap.
Siapa beri Gaetal hak untuk buat begitu? Awak?
Undang-undang?
Tiada siapa yang berhak membunuh orang
atau boleh mengubah peraturan untuk seluruh masyarakat.
Itu yang awak patut kritik dahulu.
Nampaknya encik tak pernah rasa ketidakadilan.
- Cukup. - Mesti encik tak perlu tengok orang
hidup senang-lenang lepas bunuh keluarga encik.
Sebab kalau pernah berlaku kepada encik,
encik takkan berpendirian begitu dan salahkan Gaetal.
Kalau pernah?
Kalau saya pernah rasa begitu,
adakah saya berhak tangkap dia?
Encik.
Encik konon tahu semua benda.
Awak pun sama.
Geramnya.
Min, tunggu...
Aduhai.
Hei.
Kakak dah kata cukup, bukan?
Mulut tak boleh lancang sangat, nanti buruk padahnya.
Kamu tak reti takutkah?
Lepas balik sekolah esok terus pergi ke balai.
Kami perlukan keterangan kamu.
Kenapa pula?
Sebab kamu dan kawan kamu nampak pelaku itu.
Jangan takut. Beritahu saja apa kamu nampak.
Lantaklah!
Nanti jiran-jiran akan bergosip,
esok pagi halau dia keluar.
Suruh dia buang sampah sekali.
Yalah.
Perangai baran sungguh.
Suka hati awak saja buat sidang media?
Siapa nak tanggung penghinaan ini?
Apa yang lebih penting,
macam mana Gaetal dapat video itu.
Kita mesti sambung siasatan sekarang.
Sudahlah. Jangan bertindak selagi saya tak hubungi.
- Jangan bercakap dengan sesiapa. - Saya akan kembali ke unit.
Tuan jernihkan keadaan, saya tangkap Gaetal.
Itu saja cara untuk tangani
- penghinaan ini. - Kim Mu-chan, awak...
Terkejut saya!
Tak payahlah bertengkar dengan orang atasan.
Tak datangkan kebaikan pun.
Teringat pula kepada dia.
Bau mulutnya yang busuk.
Ini?
Ini parut kemalangan kereta ketika saya berumur 20 tahun.
Terkena serpihan besi panas.
Setiap kali saya tertekan,
ia rasa macam terbakar.
Ketika kemalangan kereta itu,
ibu bapa awak ada sekali?
Begitulah ceritanya.
Setidaknya mereka meninggal ketika saya dah dewasa.
Tapi adik saya masih...
Dia nampak ibu bapa kami meninggal,
jadi dia sangat melindungi saya.
Dia takut dia akan tinggal sendirian.
Sebab itulah dia berkeras nak ikut saya semalam.
Semuanya salah saya.
Sekarang cerita tentang awak pula.
Kwon Seok-joo bercakap dengan awak
seolah-olah awak adalah Gaetal.
Mesti ada sebab dia cakap begitu.
Apa dah jadi antara kamu berdua?
LAPAN TAHUN LALU
Tak sukanya. Saya lemas.
Saya rasa lemas.
Lima pertuduhan gangguan seksual.
Dua tuduhan menceroboh dan serangan seksual.
Tapi sebab bawah umur dengan kecacatan mental,
hukumannya selalu dikurangkan
atau dia selesaikan dengan mangsa.
Mesti banyak kena bayar.
Ibu bapa jenis apa sanggup bayar denda
untuk anak yang tak berguna?
Tapi masalahnya...
Alamatnya di alamat rumah pengerusi Syarikat Keluli Samdo.
Awak tahu isteri baru dia ADUN, bukan?
Saya tak minat politik.
Rupa-rupanya, bapanya adalah pemandu pengerusi
dan ibunya pula pembantu rumah itu.
Nampaknya pengerusi itu bayarkan khidmat peguam dan denda.
Katanya, mereka ibarat keluarga.
Memanglah duit dia makan tak habis
tapi mesti ada sebab kenapa dia bayarkan denda
untuk anak pekerjanya.
PERBICARAAN AKHIR BYUN WOO-TAEK
Yang Arif.
Kami baru terima keputusan ujian DNA
daripada objek kepunyaan mangsa yang dijumpai kemudiannya.
Boleh saya kemukakannya sebagai bukti tambahan?
Apa yang pelik ialah bukti baru yang pihak polis temui ini
kelihatan sama seperti... Bukan.
Sangat sama dengan patung itu.
Senyap!
Ini anak patung yang sentiasa dibawa oleh mangsa.
Pekerja penghantaran yang terserempak dengannya
terjumpa di hadapan rumahnya dan melaporkannya.
Kami telah jalankan ujian DNA,
namun tidak seperti bukti pihak pendakwa,
tiada cap jari defendan mahupun DNA dia ditemui
pada anak patung ini.
Keputusan menunjukkan satu-satunya cap jari yang dijumpai milik mangsa,
kawan-kawan dan keluarganya.
Pihak pendakwa raya, betulkah patung dalam gambar ini kepunyaan mangsa?
Peguam pendakwa, tolong jelaskan.
Kami akan umumkan keputusannya.
Sebagai ringkasan pendakwaan,
defendan Byun Woo-taek telah didakwa menculik,
membunuh dan menyembunyikan mayat Kwon Na-rae.
Pada mulanya, defendan mengakui pertuduhan ini kepada polis,
tetapi menarik balik keterangan semasa prosiding mahkamah
yang telah menyebabkan kehilangan kesahihan pengakuannya.
Tambahan pula, pihak pendakwa mengatakan anak patung
dengan kesan darah yang tak dikenali dan DNA defendan
adalah milik mangsa.
Walau bagaimanapun, ia dianggap sebagai bukti yang berbeza
daripada patung yang pihak pembela kemukakan.
Jadi mengikut Perkara 325 Akta Prosedur Jenayah,
saya putuskan defendan tak bersalah.
Yang Arif.
- Kita boleh balik? - Ya, jom balik.
Jom kita balik.
Jom.
Jom kita balik.
Terima kasih.
Helo.
Berhenti.
Seok-joo...
Pelaku dibebaskan sebab saya,
jadi mesti dia sangat bencikan saya.
Itu menyebabkan Kwon Seok-joo membunuhnya,
jadi pendek kata, semuanya salah saya.
Kita siasat dan tangkap penjenayah,
bukannya jatuhkan hukum, jadi kenapa?
Kalau Kwon Seok-joo masih bencikan awak,
saya rasa dia cuma cari orang yang boleh dipersalahkan.
Mungkin.
Tapi,
saya pelik mana Gaetal dapat video Sekolah Seorae.
Berdasarkan perbualan dalam video, macam suara pelajar yang rakam.
Biro Siber sudah buat pantauan dalam talian
kalau-kalau ada orang muat naik video itu tapi tak ada.
Tak mungkin Gaetal yang cari budak-budak itu.
Kita cari budak yang rakam video itu.
Mungkin kita dapat maklumat.
Dia dicekik hingga mati
dengan sesuatu yang tebalnya kira-kira dua sentimeter.
Lebam pada bahunya menunjukkan si pelaku memijak tubuhnya
untuk mencekiknya dengan lebih kuat.
Pembunuh dianggarkan seorang lelaki dengan ketinggian 180 sentimeter.
Memandangkan tiada kesan ligatur,
nampaknya dia guna sesuatu yang elastik.
Saya akan cari kes lama yang begini.
Tumit mangsa melecet teruk
dan jarinya merah-merah, itu tandanya dia melawan.
Nampaknya dia memang melawan.
Kalau begini, pelakunya tentu cedera juga, bukan?
Dalam kebanyakan kes, mangsa akan cakar tangan pelaku.
Tapi kali ini, kami hanya menemui
sedikit saja lateks dari bawah kuku mangsa.
Saya tak rasa pembunuh kali ini adalah Gaetal.
Lelaki yang saya lawan di rumah Kwon Seok-joo
berotot dan pandai guna seni bela diri.
Lelaki itu boleh saja terus bunuh dia.
Jadi, siapa?
Kita patut buru siapa?
BELAJAR SENDIRI
- Cik ada buat tempahan? - Ya.
Cik nak jual semula model Moon Night Blossom, betul?
Ya.
Nampaknya cik ini pelanggan baru.
Nak dijadikan hadiah?
Tak payahlah banyak tanya. Menjengkelkan.
Cik tak bawa bekas dan kad waranti.
Maaf, kami tak boleh ambil barang ini semula.
Merepek betul.
Saya tahu jam ini edisi terhad,
jadi saya boleh jual semula tanpa kad waranti.
Betul.
Oh, ya. Bukankah cik ini pelakon?
Tak, bukan.
Selamat datang, puan.
Hei.
- Tutup kedai. - Ya, puan.
DITUTUP
Awak dah gila?
Saya boleh musnahkan hidup anak awak sekelip mata, tahu?
Bisinglah.
Sakit leher nak dongak. Duduk.
Awak dah gilakah?
Saya yang tentukan di mana tempat awak
jadi tak payah menyalak.
Kalau awak jaja cerita anak saya pada sesiapa,
awak akan kena lebih teruk daripada ini.
Awak ingat saya siapa?
Jam tangan berharga 100 juta
untuk ini?
Berilah lebih sikit.
Inilah masalah budak-budak zaman sekarang.
Tak sedar diri, beri betis minta paha.
Mulai esok awak kena tukar kerjaya.
Saya nak awak pesan barang kemas yang awak cadangkan.
Saya suka sangat.
Terima kasih, puan.
Kamu semua, tengok ini.
Apa dia?
Apa yang berlaku?
Nak kena panggil sesiapa tak?
Kawan-kawan.
Kalau pinjam duit, kenalah bayar ikut masa.
Saya membanting tulang cari duit, tahu?
Awak yang paksa saya pinjam.
Berani betul betina ini.
Itu sebab
awak berlagak sangat tak nak minta,
saya pula jenis yang bertimbang rasa.
Awak bersyukur, bukan?
Hei, kawan.
Bayar bunga dulu.
Bunga 50,000 won untuk 5,000 won? Mengarut betul.
- Saya tak nak bayar. - Mengarut?
Bukannya kami curi duit awak.
Jawablah, bangsat.
Apa kata kita undi, baru adil?
Kamu semua datang ke sini.
Siapa rasa apa yang saya buat ini salah?
Ada tak?
Cuba fikir. Saya cuma nak duit saya balik.
Angkat tangan kalau sesiapa rasa apa yang saya buat ini salah.
Kalau lebih separuh rasa salah, saya mengalah.
Tak ada?
- Okey. - Saya.
Itu So-ra?
Awak tahu ini semua merepek, bukan?
Berlagak lintah darat dan buat Undian Membunuh di sekolah?
Awak fikir ini permainan?
Kamu berdua bangun.
Bangun. Jom pergi.
Dasar perempuan gila...
Betina...
Awak fikir pembersih udara awak punya?
Saya rasa lemas.
Saya tak boleh bernafas.
Jangan pentingkan diri.
Awak sekat benda itu.
Udara tak beredar dengan betul.
Hidupkanlah penyaman udara.
Tepilah.
Barulah okey begini.
Kuatkan pembersih udara.
Kita semua kena sejukkan diri.
KELAJUAN ANGIN
Tuan.
Saya minta maaf.
Maafkan saya kali ini.
Saya tak takut kepada wartawan
atau rakyat yang mencerca saya
tapi saya marah pada diri sendiri
sebab kamu semua turut dipersalahkan.
Kalau kamu semua tak nak saya jadi ketua lagi,
saya terima.
Jadi cakaplah.
Lucunya.
Sudahlah. Kami tahu awak lebih rela mati daripada minta maaf.
Awak bukan begini.
Awak tak mati pun kami dah bersyukur.
Belanja kami makan daging.
Yoon-ji.
Saya kena belanja makan daging saja?
Akhir sekali belanja daging dada juga.
Pada masa-masa sukar begini, kita mesti bersatu.
Kita lupakan sajalah.
Tetapi moral penguasa telah dipersoalkan...
Jangan, Jjoo. Ini edisi terhad.
Celaka.
Di sinilah isteri Bae Gi-chul dibunuh.
Kita belum temui suspek
sekitar anggaran masa kematian, tetapi...
Cara pelakunya tak macam kali pertama.
Tapi tak nampak macam pakar juga.
Dia boleh jadi pembunuh upahan juga.
Kami sedang buat senarai bekas banduan dengan MO serupa.
Ada kemungkinan
dia pura-pura jadi Gaetal untuk kelirukan kita.
Maklumkan kepada balai tempatan untuk ambil alih kes ini.
Mereka mungkin mulakan dengan musuh kepada mangsa.
Dah jumpa lelaki di rumah Kwon itu?
Dia mungkin dalang bagi kedua-dua kes.
Tentu dia arif dengan kawasan itu. Dia pandai ikut titik buta kamera.
Ada satu kamera tangkap muka dia
tapi susah nak cam sebab pakai pelitup.
- Hyun. - Ya?
Adik awak dan kawan dia akan datang beri keterangan hari ini?
Ada benda saya nak tanya kawan dia.
Sepatutnya mereka dah sampai.
Biar saya periksa.
GURU KELAS MIN
Sekejap. Di sana.
Helo, ini kakak Min.
Penguasa Kim, dia...
Saya rasa dia pemandu teksi itu.
- Ko Dong-gyu. - Betul?
Tapi apa dia buat di situ?
Saya keluar sekejap.
Adik saya cedera.
Apa? Min...
Siapa pula selepas ini? Saya dah rasa takut.
Saya sebenarnya suka Gaetal.
Bagi orang tak bersalah macam kita,
memang puas tengok undian itu,
macam hirup udara segar.
Saya pun. Saya pun suka Gaetal.
Dr. Oh.
Pesakit itu masih bawah anestesia.
Yakah?
Tak lama lagi dia sedar.
Biar saya periksa sekali lagi.
Cik Lee Eun-ha?
Sepatutnya awak dah sedar.
Kadar denyutan jantung awak stabil.
Sekejap. Helo?
Saya naik sekarang.
Dasar miang...
Awak okey?
Awak menyibuk lagi? Nak cari pasal lagi?
Awak memang suka buat kecoh.
Habis, nak biarkan saja? Saya yakin dia ambil gambar tadi.
Bertindak tanpa bukti kukuh itu namanya menyibuk saja.
Nak tangkap pun tak boleh.
Saya tahu sangat orang macam dia.
Kita kena kumpul bukti banyak-banyak
dan tangkap mereka sekali harung.
Tapi nak kumpul bukti, lebih ramai mangsa terlibat.
Nak buat macam mana?
Sedap mulut cakap.
Saya lebih rela buat kecoh
daripada jadi pengecut.
Lebih baik buat kecoh.
Apa?
Polis sedang siasat pelajar-pelajar yang bersalah tadi.
Puan nak buat macam mana?
Dia tak cedera parah pun,
jadi biar dia bayar bil hospital sajalah.
- Betulkah? - Kita tengok nanti...
Saya sedang cari seorang pelajar.
Joo Min dari Sekolah Seorae. Dia mangsa keganasan sekolah.
Sekejap, ya.
- Awak kakak Min? - Apa?
Helo, saya guru kelas Min.
Dia tercalar sikit saja jadi awak tak perlu risau sangat.
Helo. Selamat berkenalan.
Selamat berkenalan juga.
Kecederaan Min ringan sebab kawan dia, Ji-hoon
yang cedera agak teruk sebab cuba melindungi dia.
Polis sedang siasat pelajar-pelajar yang bersalah.
Saya akan pergi jenguk lepas selesai di sini.
Ji-hoon cedera teruk?
Kakak.
Budak ini!
Hei, saya pesakitlah.
Kamu menyibuk lagi, bukan?
Kamu boleh mati, tahu?
Saya nak tegakkan keadilan.
Keadilan kepala lutut dia. Tutup mulut kamu.
Ji-hoon, Min susahkan awak lagi.
Terima kasih. Saya minta maaf.
Saya pun nak tegakkan keadilan juga.
Tak apa.
Saya akan bayarkan bil hospital.
Awak jaga kecederaan baik-baik, okey?
Okey.
Oh, ya. Ini nenek Ji-hoon.
Dia bekerja di hospital ini.
Tentu puan risau. Saya minta maaf.
Cucu puan cedera sebab adik saya.
Saya betul-betul minta maaf.
Kecederaan dia tak nampak serius pun.
Jangan risau.
Tapi dia kena tumpukan perhatian pada pelajaran.
Saya akan jaga dia baik-baik.
Ji-hoon.
Nanti saya suruh Min bawa awak jumpa doktor.
Biar cepat sembuh.
Saya minta maaf, puan.
Saya minta maaf.
Saya perlu pergi ke balai polis sekarang.
Ji-hoon, awak rehatlah. Kita jumpa nanti.
Ya, jumpa lagi.
- Maaf. - Cepat sembuh.
Saya pergi dulu.
Jauhkan diri daripada dia.
Kakak dia polis, bayangkan betapa bahayanya hidup dia.
Baiklah.
Apa yang berlaku hari ini tak akan berlaku lagi.
Nenek pun harap begitu.
Kamu boleh pergi sekarang.
Maaflah kita jumpa kali pertama macam ini.
Saya akan bimbing dia baik-baik.
Tak apa.
Tak payah bimbing. Saya boleh jaga diri.
Saya cuma tahu ini kes keganasan sekolah.
Min pun akan disoal juga semasa siasatan?
Siapa pesalah-pesalah itu?
Mereka memang jahat.
Elok sumbat saja dalam penjara.
- Hei! - Pesalah-pesalah itu
adalah pembuli-pembuli di sekolah.
Min dan Ji-hoon cuba halang mereka buli pelajar lain.
Nenek Ji-hoon kata
asalkan pesalah bayar bil hospital
tapi kita tak tahu lagi apa kata polis.
Polis kata mereka akan hubungi Min untuk dengar apa yang dah berlaku.
Nanti saya periksa dengan stesen peronda itu.
Oh, ya. Saya dengar awak polis.
Apa kata awak datang beri ceramah di sekolah nanti?
Kalau dijemput, boleh saja.
Jumpa lagi.
Ya. Jumpa lagi nanti.
Cikgu, jumpa esok.
Dia hebat, bukan?
Kamu memang memalukan.
MENJAGA UNDANG-UNDANG MENGHORMATI MARTABAT MANUSIA
UNTUK PROFESOR KWON DARIPADA PEMINAT NO. 1
Surat ini dihantar pada Kwon?
Ya. Tengok sini.
Nama penjara, nama banduan dan nombor banduan semua tertulis di sini.
Biar betul?
Sekarang musim Undian Membunuh, tak kena masa untuk hantar surat.
Kalau hal ini tersebar, Banduan 0512 mesti dipindahkan.
Sebenarnya...
Saya cuma risau.
Tak lama lagi akan ada pesuruhjaya baru, mungkin akan ada audit.
Semua yang tuan dah buat untuk dia,
nanti akan ada orang salah faham.
Betul juga.
Saya agak baik dengan Banduan 0512.
Tuan.
Dia pembunuh.
Orang yang dah pernah bunuh orang
takkan pernah berubah.
Tuan patut hapuskan saja dia.
Hai, Hyun. Lama tak jumpa.
Saya terkejut tengok awak dengan Penguasa Kim.
Kenapa tak cakap masuk unit itu?
Tak payahlah kita berbasa-basi. Nanti sakit hati.
Beri saya nombor Gaetal.
Kenapa pula saya ada?
Saya dengar awak berikan kepada wartawan lain.
Saya tahu Gaetal beritahu awak lebih awal.
Lupakan.
Kalau tak ada, beritahu macam mana nak hubungi dia.
Hyun, awak masih comel macam dulu.
Sebab inilah seronok kerja dengan awak.
Seronok?
Seronok awak kata?
Aduhai.
Nampaknya wartawan jahat fikir
seronok buat orang nampak macam pengkhianat kalau minta maklumat.
Oh, ya.
Apa sebenarnya salah saya?
Memang betul Min Ji-young ketuai
serangan DDoS terhadap jawatankuasa pilihan raya.
Tapi awak marah sebab orang atasan tutup kes itu.
Semua cerita saya berdasarkan fakta.
Awak dedahkan nama sebenar saya!
Ketua pasukan saya dipecat dan saya jadi kambing hitam.
Tapi awak dapat naik pangkat.
Seri, bukan?
Tapi Undian Membunuh
seolah-olah mengumpulkan semua musuh kita dari masa lalu.
Saya rasa ada sesuatu antara ketua awak dan Min Ji-young.
Awak tak tahu apa-apa tentang itu?
Awak tahu tak?
Sebab wartawan jahat, saya dah makin handal tangkap orang.
Kita anggap seri.
Beritahu saya macam mana nak hubungi Gaetal.
Lepaskan! Saya tak tahu apa-apa. Lepaskan!
Jadi siapa yang hantar video ketua saya di penjara kepada Gaetal?
Awak nak saya godam pelayan syarikat awak?
Siasatlah, jangan serang saya!
Awak!
Awak tikam belakang polis.
Saya takkan biarkan.
Saya bersumpah saya akan jatuhkan awak.
Saya tahu awak buat begini sebab awak tak jumpa bukti.
Perempuan gila...
KEBENARAN DI SEBALIK LETUPAN KERETA
PADAM
PETI MASUK ANDA KOSONG
Yang ini manis.
Tapi manis sangat pula.
Ini.
Jelaskan.
Saya ambil gambar itu sendiri.
Surat untuk Kwon Seok-joo.
Apa yang saya nak tahu ialah
bila
dan di mana awak dapat.
Sejak Banduan 0512 dipindahkan ke sini,
dia terima banyak surat.
"Apa yang Banduan 0512 buat itu bukan pembunuhan.
Dia hanya mempertahankan diri."
Surat-surat sampah macam itulah.
Memandangkan ini kes besar dan mendapat perhatian meluas,
tiba-tiba warden suruh kami periksa peti surat dia.
Sebab dia tak mahu dipertanggungjawabkan
kalau-kalau ada surat yang pelik.
Dari situlah kami jumpa
peminat nombor satu dia.
Peminat nombor satu?
PEMINAT NO. 1
Sepucuk surat setiap bulan.
Sudah bertahun-tahun dia hantar surat tanpa gagal.
Pada mulanya saya fikir dia macam peminat gila yang lain.
Tapi sebab surat dia tak berhenti,
saya mula siasat surat-surat Peminat Nombor Satu ini.
Beri banyak. Tak lebih, tak kurang.
Awak nak minta rasuah?
Sesama kita penjawat awam?
Ya, dalam bentuk tunai sahaja.
Mesti awak pun dah biasa.
Awak fikir saya akan terima?
Lepas awak baca semua ini,
awak akan faham kenapa saya buat begini.
Biar betul.
Park Chul-min, awak ditahan kerana melanggar
Akta Jenayah, Perkara 316 dan Akta Perkhidmatan Pos, Perkara 48,
atas pemilikan haram kiriman pos orang lain.
Awak juga akan didakwa mencuri.
Saya akan ambil surat-surat ini sebagai bukti.
Sekejap. Ini dah melampau. Peguam saya...
Tulang saya! Okey.
Belikan saya satu lagi kek saja.
Saya memang nak beri kepada awak pun.
Maafkan saya.
#TVGAETAL #KIM MU-CHAN
#CHAE DO-HEE
Kenapa awak masih di sini?
Biar adil.
Adil?
Ada orang cari pasal kononnya biar adil
jadi saya nak cari cara nak cari pasal juga.
Awak pakar dalam analisis data, bukan?
KEADILAN, TIDAK BERSALAH, IBLIS
HAWA, BAKAR RAHIM, KEADILAN, TREND
MASYARAKAT, KUMPULAN, DOSA...
KEADILAN, TIDAK BERSALAH, IBLIS, PROFESOR, PENDOSA...
Surat-surat ini dihantar dari pelbagai tempat dalam negara.
Setiap surat tempat lain.
Kenapa Peminat Nombor Satu itu Gaetal?
Dengar ini.
"Ke hadapan Profesor Kwon Seok-joo.
Nampaknya, bagi sesetengah orang,
keseronokan ialah membezakan yang betul dan yang salah.
Orang-orang ini menggunakan kaedah yang salah
untuk memaksimumkan keseronokan mereka, yang bagi saya ironis."
"Seperti berita yang saya tonton hari ini."
Penjenayah penyumbaleweng lakukan
jenayah yang tak sepatutnya. Menjijikkan.
Saya tertanya-tanya hukuman apa yang profesor akan beri
kepada penjenayah yang saya lihat...
Saya fikir profesor akan sumbat wang haram mereka dalam mulut mereka.
Membayangkan profesor mendedahkan sifat sebenar iblis ini kepada masyarakat
buat saya puas.
"Saya gembira standard kebaikan dan kejahatan profesor
sentiasa sejajar dengan saya.
Daripada Peminat Nombor Satu."
"Sumbat wang ke dalam mulut mereka."
"Mendedahkan sifat sebenar."
Bae Gi-chul?
Seterusnya, ini pula.
"Dosanya kerana tidak pernah meragui Hawa
dan kerana menyemai benih ke dalam rahimnya.
Jadi saya akan bakar rahim Hawa yang jahat ini."
Uhm Eun-gyeong meninggal akibat keracunan
tetapi bahagian bawah badannya hancur sepenuhnya ketika letupan.
Ini bermakna orang gila ini
berkongsi rancangan pembunuhannya dengan Kwon Seok-joo terlebih dahulu?
Tak syak lagi, Peminat Nombor Satu ini,
Gaetal.
Oh, ya. Awak tak rasa ada yang tak kena dengan surat-surat dia?
Halaman pertama hanyalah ucapan.
Pada halaman kedua, dia terangkan rancangan pembunuhannya.
Aliran keseluruhan tak semula jadi.
Ada beberapa perkataan yang hilang.
Surat-surat ini hilang beberapa halaman di tengah-tengah.
Kita kena siasat ini perbuatan Kwon Seok-joo
atau Park Chul-min.
Kalau ada orang buat begitu tahu surat akan terlepas keluar
dan kalau nama sasaran ditulis,
Kwon Seok-joo orangnya.
IBLIS
PEMINAT NO. 1
Saya akan bunuh iblis yang kononnya tak bersalah untuk awak.
Kwon Seok-joo.
Nampaknya
ada sesuatu yang dia mahu daripada kita.
Helo.
Helo, tuan.
Helo.
Dia ada asma sebab paru-paru dia lemah.
Dia ada terima rawatan?
Doktor yang cukup baik selalu datang
untuk memeriksanya
dan beri dia ubat.
Tuan ada pertemuan dengan dia setiap minggu.
Banduan lain dapat kelebihan ini juga?
Kenapa saya rasa seperti saya disoal siasat?
Ini hanya formaliti,
jadi jangan ambil hati.
Saya boleh uruskan dari sini.
Awak suruh saya
pergi sekarang?
Siasatan ini adalah sulit.
Celaka.
Bertenang.
Buat macam biasa.
Jangan terlalu dekat atau terlalu jauh.
Kalau awak kelihatan agresif, dia akan perasan dan ambil kesempatan.
Tak perlu tunduk kepadanya.
Ingat. Dia yang
jemput awak ke sini.
YANG KE-13 SALAH
Seronok, lama tak dengar.
Terima kasih.
Gaetal ada conteng dinding rumah encik
tapi dia tak sepahkan sangat.
Pencahayaan semula jadinya bagus.
Rumah encik sangat cantik.
Encik tentu biasa nampak
surat-surat ini.
Awak telah melanggar Akta Privasi.
Awak boleh dikenakan hukuman penjara.
Saya terjumpa di dalam tong sampah penjara.
Tapi encik terus akui
surat-surat ini milik encik.
Surat-surat yang Gaetal hantar dengan nama "Peminat Nombor Satu"
menggambarkan secara jelas pelaksanaan hukuman mangsa Undian Membunuh.
Tapi
ada beberapa halaman hilang.
Saya mengesyaki nama sasaran
tertulis pada halaman itu.
Encik buat-buat tak tahu, bukan?
Encik tahu siapa sasaran Gaetal
yang seterusnya, bukan?
Tiada nama khusus disebut dalam surat.
Mereka mempunyai berita yang membuatkan dia marah.
Kalau awak cuba teka menggunakan itu,
awak akan dapat cari sasaran seterusnya.
Ya. Ada maklumat tentang sasarannya.
Di mana?
Halaman yang hilang itu?
Awak takkan jumpa.
- Tapi kenapa... - Dengan cara itu,
polis akan sedar mereka perlukan saya dan mereka akan berunding dengan saya.
Kalau begitu...
Detektif Kim Mu-chan.
Jangan hanya cuba dapatkan maklumat daripada saya.
Bebaskan saya dari sini.
Ini adalah cadangan rasmi.
Dengan syarat menerima pengampunan khas,
saya akan bekerjasama dengan siasatan
kes-kes Undian Membunuh.
Masa melawat berakhir.
Seronok dapat berbual dengan awak,
Leftenan Joo Hyun.
Banduan 0512.
Saya susun surat-surat ini ikut turutan
dan ini bahagian yang terangkan kaedah secara terperinci.
"Oleh kerana mangsa terpaksa menderita sakit mati lemas,
cara terbaik untuk menghukumnya
adalah membiarkan dia merasai sakit yang sama."
"Sakit mati lemas" mungkin bermaksud
mangsa mati kelemasan.
Sekali lagi, badan kehakiman negara ini berpihak kepada pelaku,
pesalah seks
dan secara tak langsung membenarkan budaya merogol yang sistematik.
Sudah tentu, saya menyedari sistem adalah penting dalam negara ini, tetapi...
Sistematik?
Punca mengapa jenayah seks dipandang enteng di Korea
adalah bahawa sebahagian besar hubungan dalam masyarakat ini sangat menegak.
Membandingkan bos dengan ibu bapa
atau panggil satu sama lain dengan pangkat menunjukkan betapa kuatnya kuasa.
"Pengarah", "Senior", "Tuan".
Memanggil orang dengan gelaran ini
memberi isyarat kita tak boleh main-main dengan mereka.
Pasti ada ramai penjenayah seks kejam
yang dengan liciknya terlepas kerana kelemahan undang-undang.
Bagi sesetengah orang, petik jari sahaja.
Peminat Nombor Satu kata itu yang negara ini perlukan.
Tentera.
Seronok jumpa awak,
Kim Mu-chan.
Kecilkan senarai kenalan Kwon Seok-joo
kepada suspek Gaetal.
Salah seorang mesti Gaetal.
Helo, rakyat sekalian.
Orang yang anda akan undi hari ini adalah
orang yang dipanggil Kapten Oh.
Betina itu buat saya tersepit apabila dia tiba-tiba meninggal.
Penguasa Kim Mu-chan.
Awak nak selamatkan orang jahat begitu?
Terjemahan sari kata oleh Hazleen Hamdan